Diari Oficial de la Generalitat Valenciana


Sumari del DOGV 4707, del 08-03-2004 (2004/1796)

Procés d'execució número 479/2002. Cèdula de notificació.
---------------------------------------------------------

### Dades del document

Número de DOGV
:   4707

Data del DOGV
:   08-03-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/1796


Organisme emissor
:   Jutjat de Primera Instància Número 5 de Torrevieja

Tipus de document
:   Anunci

Procés d'execució número 479/2002. Cèdula de notificació. [2004/Q1796]
  
Procediment: separació contenciosa 178/2002
  
Demandant. Dolores García Rayo
  
Procuradora: Araceli Devesa Partera
  
Demandats: Jesús María Aspiazu Ruiz i ministeri fiscal
  
Vicente David Remigia Pellicer, secretari del Jutjat de Primera Instància número 5, faig saber:
  
Que en el procés d'execució que se seguix en este jutjat amb el número 479/2002 a instància de Dolores García Rayo contra Jesús María Aspiazu Ruiz, sobre separació contenciosa, s'ha dictat la sentència la decisió de la qual, literalment, diu així:
  
«Decisió
  
Que amb l'estimació de la demanda presentada per Dolores García Rayo contra Jesús María Azpiazu Ruiz, declare la separació d'ambdós cònjuges, amb tots els efectes legals, i en especial els següents:
  
1. La separació d'ambdós cònjuges, que des d'este moment podran assenyalar lliurement el seu domicili.
  
2. La revocació de tots els poders i consentiments que s'hagen atorgat els cònjuges entre si.
  
3. El fill menor d'edat romandrà sota la guarda i custòdia de Dolores García Rayo, que tindrà compartida la pàtria potestat amb l'altre progenitor, a qui haurà de consultar en tots aquells assumptes d'interés que es presenten en la vida del fill. El jutge resoldrà donat cas de discrepància entre ambdós pares.
  
4. Es reconeix un règim de visites a favor del progenitor amb el qui no convisca el menor, que consistirà en allò que de comú acord fixen els cònjuges.
  
Si no hi ha acord, el règim de visites serà el següent: els caps de setmana alterns des de les 10.00 hores del dissabte a les 20.00 hores del diumenge, el para haurà d'anar a recollir el fill a casa de la mare i tornar-lo al mateix lloc. Així com la meitat dels períodes de vacances de Setmana Santa i Nadal, i un mes a l'estiu dels de juliol o agost. El cònjuges s'alternaran en l'elecció dels períodes a què es fa referència, de tal manera que el pare elegisca els anys parells i la mare els senars.
  
5. L'habitatge familiar, situat a la urbanització Aguas Nuevas, carrer de Camposol, número 108, de Torrevieja, amb els objectes que en formen l'aixovar, romandrà per a ús i gaudi del fill, en companyia del progenitor sota la custòdia del qual hi roman.
  
6. El progenitor que no serà usuari de l'habitatge, l'haurà d'abandonar, si no ho ha fet ja, en el termini màxim de set dies, amb l'advertència de procedir-ne al llançament si no ho fa, i podrà emportar-se els efectes personals i d'ús quotidià, sempre sota inventari. Es farà, igualment, un inventari dels béns i objectes que queden a l'habitatge.
  
7. Jesús María Azpiazu pagarà al seu fill menor d'edat en concepte de pensió d'aliments, la quantitat mensual de 240,40 euros, i en farà lliurament al progenitor sota la custòdia del qual es troba, per mensualitats anticipades, dins dels cinc primers dies de cada mes, tret del mes del període de vacances d'estiu en què el menor es trobe en companyia del progenitor no custodi.
  
Este ingrés es farà al compte corrent o d'estalvis que assenyale l'interessat, i esta quantitat meritarà des de la data d'esta resolució. La quantitat a què es fa referència s'actualitzarà des de l'1 de gener de l'any següent al de la data d'esta sentència, partint de la base del percentatge que experimenten els ingressos fixos de l'obligat al pagament, i donat cas que estos no s'acrediten, d'acord amb l'índex de preus al consum que assenyale l'Institut Nacional d'Estadística o organisme que el substituïsca.
  
8. L'obligat a pagar els aliments sufragarà la meitat de totes les despeses extraordinàries que es produïsquen en la vida del fill menor d'edat, com són ara operacions quirúrgiques, pròtesis, malalties llargues, etcètera, sempre que s'acrediten suficientment, es consulten amb ell prèviament (sempre que siga possible) o les autoritze el jutjat, donat cas de discrepància entre els pares.
  
9. No es fa pronunciament especial sobre costes.
  
Contra esta sentència es podrà interposar en este jutjat un recurs d'apel·lació en el termini de cinc dies comptadors des de la notificació.
  
Una vegada ferma esta sentència, se'n remetrà un testimoni al registre civil corresponent perquè faça l'oportuna anotació marginal a l'assentament que fa referència al matrimoni dels cònjuges a què afecta.
  
Esta és la meua sentència, de la qual s'expedirà un testimoni per a unir-lo a les actuacions i l'original del qual s'inclourà al llibre de sentències, que pronuncie, mane i firme.
  
Publicació
  
El jutge que subscriu ha donat, llegit i publicat la sentència anterior, mentre estava fent audiència pública en el dia de hui. En done fe, seguixen firmes».
  
I perquè valga de notificació a Jesús María Aspiazu Ruiz, que es troba en parador ignorat, firme el present edicte perquè es publique en el Diari Oficial de la Generalitat Valenciana.